**REPUBLIKA HRVATSKA**

**ISTARSKA ŽUPANIJA**

**OŠ DR.MATE DEMARINA**

**MUNIDA 3**

**52203 MEDULIN**

**Klasa:** **400-02/20-01/4**

**Urbroj:** **2168-02-20-01**

**Medulin, 23. studenoga 2020.**

**OBRAZLOŽENJE**

**2. Izmjene i dopune financijskog plana za 2020. s projekcijama za 2021. i 2022. godinu**

Na Sjednici Skupštine Istarske županije 16.11.2020. godine donesene su 2. Izmjene i dopune plana Proračuna Istarske županije za 2020.godinu. Usuglašavanjem sa planom IŽ donijeli smo 2. Izmjene i dopune financijskog plana za 2020.godinu

**A210101 - MATERIJALNI RASHODI OŠ PO KRITERIJIMA**

Izvor financiranja - Istarska županija

Zbog situacije sa epidemijom COVID-19 i većom potrebom za sredstvima za higijenu i čišćenje kao i smanjenje stavki kao što su službena putovanja izvršena je preraspodjela sredstava unutar pojedinih vrsta troškova.

**A210102-Materijalni rashodi po stvarnom trošku**

Sredstva za energente u iznosu od 217.000,00 kn prebačeni sa A210201-Materijalni rashodi po stvarnom trošku iznad standarda na A210102-materijalni rashodi po stvarnom trošku minimalni standardi.

**A210104 – PLAĆE I DRUGI RASHODI ZA ZAPOSLENE OSNOVNIH ŠKOLA**

Izvor financiranja – Ministarstvo znanosti i obrazovanja za proračunske korisnike

Troškovi za zaposlene u odnosu na plan za 2020. povećani su zbog povećanja broja zaposlenih proširenjem škole te dobivenim suglasnostima Ministarstva znanosti i obrazovanja, kao i zbog potpisivanja dodatka TKU za službenike i namještenike u javnim službama sukladno kojim su utvrđena veće naknade i materijalna prava za zaposlenike kao što su povećanje osnovice plaće, materijalnih prava - regres , božićnica ,dar djeci.

**A230104 – POMOĆNICI U NASTAVI (Ugovor o djelu)**

Izvor financiranja – Istarska županija

Zbog povećanja broja pomoćnika u nastavi sukladno Odlukama Upravnog odjela za obrazovanje sport i tehničku kulturu Istarske županije te uz dobivenu suglasnost Ministarstva znanosti i obrazovanja na Ugovor o djelu u odnosu na prošlu školsku godinu kada je bilo 2 pomoćnika ovu školsku godinu broj pomoćnika se povećao na 7 tako da smo plan povećali sukladno troškovima sa 75.000,00kn na 142.000,00 kn.

**A230106-ŠKOLSKA KUHINJA**

Sukladno situaciji sa epidemijom COVID-19 nije bilo nastave jedan period; ožujak, travanj i dio svibnja te nije bilo ni potrebe za spremanjem marendi, čime su smanjeni prihodi kao i rashodi u odnosu na prvobitan plan. Također imamo smanjenje prihoda sukladno Odluci o cijeni školske prehrane-marende koja je smanjena u odnosu na prošlu školsku godinu sa 9,00 na 8,00 kn.

**A230107-PRODUŽENI BORAVAK**

Smanjenje u donosu na plan jer se broj zaposlenih koje financira Općina Medulin smanjio za 1 osobu (Stručni suradnik psiholog – preneseno na financiranje od ministarstva znanosti i obrazovanja od srpnja 2020. godine) .

**A230130 - Izborni i dodatni programi**

Plan se odnosi na sufinanciranje roditelja za izlete učenika. Zbog epidemije COVID-19 izleti nakon ožujka 2020. godine nisu mogli biti realizirani te smo smanjili plan.

**A230147 – VOLONTARIJAT (PRIPRAVNIK)**

Izvor financiranja – Ostale institucije za osnovne škole – HZZ

Sukladno korištenju mjera HZZ-a za zapošljavanje pripravnika – edukacijskog rehabilitatora, sredstva dobivena 23.12.2019. namijenjena su za financiranje plaće pripravnika. Dio sredstava nalazi se u Višku prihoda poslovanja za 2019. godinu.

**A230197-PROJEKT „OSIGURANJE PREHRANE DJECE U OSNOVNIM ŠKOLAMA“**

Izvor financiranja – Zaklada „Hrvatska za djecu“

Sudjelovanjem u Projektu Zaklade „Hrvatska za djecu“, učenicima koji su zadovoljili uvjete sufinanciranja, odobrena su sredstva za sufinanciranje jednog obroka školske prehrane po danu u iznosu od najviše 5,50 kn, odnosno ukupno je odobreno 15.169,00 kn.

**A230199 – ŠKOLSKA SHEMA**

Izvor financiranja – Ministarstvo poljoprivrede za proračunske korisnike

Provedba “Školske sheme“ – odnosi se na isporuku voća, mlijeka i mliječnih proizvoda učenicima, no u ovim 2. izmjenama i dopunama smanjili smo iznos u odnosu na prethodno razdoblje jer je zbog epidemiološke situacije moguća bila samo isporuka voća, dok mlijeko i mliječne proizvode zbog organizacije raspodjele obroka sukladno epidemiološkim mjerama u kuhinji do daljnjega ne možemo isporučivati i nabavljati.

**A230203 – MEDNI DAN**

Izvor financiranja – Ministarstvo poljoprivrede za proračunske korisnike

Sredstva namijenjena za sudjelovanje u Programu Školski medni dan s hrvatskih pčelinjaka u iznosu od 2.261,25 kn.

**A230204 – PROVEDBA KURIKULUMA**

Izvor financiranja – Ministarstvo znanosti i obrazovanja za proračunske korisnike

Sredstva u iznosu od 34.200,00 kn namijenjena su za nabavu nastavnih sredstava i opreme potrebnih za provedbu kurikuluma, a povećanje se odnosi i na dodatnih 88.400,00 kn koje je Ministarstvo znanosti i obrazovanja dodijelilo osnovnim školama za nabavu laptopa za područne škole (26 komada).

**K240314-KAPITALNA ULAGANJA U OSNOVNE ŠKOLE**

Izvor financiranja – Ministarstvo regionalnog razvoja i europskih fondova RH i Općina Ližnjan

Financijski plan za 2020. dopunjen je i s novom aktivnosti, sve sukladno odobrenim bespovratnim sredstvima Ministarstva regionalnog razvoja i europskih fondova te kapitalne pomoći Općine Ližnjan za projekt ulaganja u zajednicu „Rekonstrukcija i opremanje područnog odjela OŠ dr. Mate Demarina PO Ližnjan“ u ukupnom iznosu od 580.000,00 kuna.

 Ravnateljica: Emanuela Pinzan Chiavalon, prof.